უნივერსიტეტის ღონისძიებების პორტალი

Live-საინფორმაციო შეხვედრა: თანამედროვე საქართველოს ისტორიის სამაგისტრო პროგრამა
2020-06-25 19:00 (Asia/Dubai)
25 ივნისს, 19:00 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტი ფეისბუქლაივის საშუალებით გამართავს საინფორმაციო შეხვედრას თანამედროვე საქართველოს ისტორიის სამაგისტრო პროგრამის შესახებ.
პროგრამის შესახებ
ილიას სახელმწიფო უნივერსიტეტის თანამედროვე საქართველოს ისტორიის სამაგისტრო პროგრამამ ახლახან მიიღო აკრედიტაცია და სტუდენტებს უკვე შემოდგომის სემესტრიდან მიიღებს.
პროგრამაში გაერთიანებულია მსოფლიოს მასშტაბით თემის შესახებ არსებული საუკეთესო ინტელექტუალური ცოდნა. პროგრამაზე ასწავლიან დასავლეთის წამყვანი უნივერსიტეტებიდან მოწვეული აკადემიური პერსონალის წარმომადგენლები, ასევე საერთაშორისო და ადგილობრივი უნივერსიტეტების კურსდამთავრებული დოქტორები.
პროგრამა ორენოვანია – სამუშაო ენებია ქართული და ინგლისური – და ითვალისწინებს ახალი და უახლესი ისტორიის შესწავლას ტრანსნაციონალურ და რეგიონულ ჭრილში. საკითხები განხილული და დანახული იქნება მსოფლიოსა და სამეზობლოში მიმდინარე პროცესების პარალელურად. გარდა თეორიული ცოდნისა, თითოეულ სილაბუსში გათვალისწინებულია კვლევის კომპონენტი. სტუდენტები გაივლიან პრაქტიკული უნარ-ჩვევების შესაძენად აუცილებელ კურსებს (საარქივო საქმე, კვლევის დიზაინი და ა.შ.).
Live-საინფორმაციო შეხვედრაზე მომავალ პროფესიაზე, პროგრამების სტრუქტურაზე, სწავლების მეთოდოლოგიაზე, დასაქმებისა და საზღვარგარეთ სწავლის გაგრძელების შესაძლებლობებზე გესაუბრებიან:

ბექა კობახიძე – ილიას სახელმწიფო უნივერსიტეტის ასოცირებული პროფესორი, პროგრამის თანახელმძღვანელი;
სტივენ ჯონსი – მაუნთ ჰოლიოკის კოლეჯის (აშშ) და ილიას სახელმწიფო უნივერსიტეტის პროფესორი;
მალხაზ თორია – ილიას სახელმწიფო უნივერსიტეტის ასოცირებული პროფესორი;
ნათია ბურჯანაძე – ხარისხის მართვის სპეციალისტი.

გექნებათ შესაძლებლობა, კომენტარებში დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები. გელოდებით ყველას, ვინც დაინტერესებული ხართ თანამედროვე საქართველოს ისტორიის სამაგისტრო პროგრამაზე სწავლის გაგრძელებით, 25 ივნისს, 19:00 საათზე, შექმნილი ვითარების გამო ფეისბუქლაივში.
დრო: 25 ივნისი, 19:00 საათი
ადგილი: ილიაუნის მეცნიერებათა და ხელოვნების ფაკულტეტის ფეისბუქგვერდი

LIVE-ციკლი – შეხვედრები მშობლებთან: „თამაში ყოველდღიურობაში“
2020-06-26 16:00
26 ივნისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „თამაში ყოველდღიურობაში“.
შეხვედრას ფასილიტაციას გაუწევენ ქეთევან ჩოლოყაშვილი, ირინა ღვალაძე, თამარ უჩანეიშვილი.

დრო: 26 ივნისი, 16:00 საათი

შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.

შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

ილიაუნის შუა საუკუნეების კვლევების მაგისტრანტთა კონფერენცია
2020-06-27 11:00
27 ივნისს, 11:00 საათზე, ონლაინფორმატში გაიმართება ილიას სახელმწიფო უნივერსიტეტის შუა საუკუნეების კვლევების მაგისტრანტთა ყოველწლიური კონფერენცია.
ზუმის კონფერენციის ბმული – https://bit.ly/2VBuFYj
Meeting ID: 618 470 6186
Password: [REDACTED]
კონფერენცია ეძღვნება ილიაუნის სტუდენტის, 2015 წლის 13 ივნისს ტრაგიკულად
დაღუპული ივლიტა ჯიბუტის ხსოვნას.
პ რ ო გ რ ა მ ა

დავით ოქროპირიძე

შუა საუკუნეების ქართულ წყაროში წმ. ნინოს უძველესი ხსენება და მისი მნიშვნელობის განსაზღვრა

თორნიკე გოგინაშვილი

რომისა და ქართლის ეკლესიის ურთიერთობის პოლიტიკურ-თეოლოგიური საფუძვლები VI საუკუნეში (გრიგოლ I და კირიონ I )

გიორგი ლომსაძე

იადგარის, გიორგი მთაწმინდელის „თვენისა“ და ანტონ კათოლიკოსის „სადღესასწაულოს“ ტიპოლოგიური მიმართებები
დისკუსია (10 წუთი)

ნინო ჩაჩანიძე

ქალაქ თბილისის სავაჭრო პოტენციალი (აბრეშუმის სავაჭრო გზები) X-XIII საუკუნეებში

ლილი ხმელიძე

დასავლური და აღმოსავლური გავლენა ქართულ სამოხელეო წყობაზე XI-XIII საუკუნეებში

დავით ტაბახმელაშვილი

კარდენახის საბაწმინდის მონასტრის საფლავის წარწერები

ნინო გაბაძე

ვანის მთავარანგელოზის ჩრდილოეთ ეკვდერში გამოსახული მთავარეპისკოპოსი ჩიჯავაძის იდენტიფიკაციისათვის

გიორგი კვაღნიძე

გორის ციხისთავი და მისი საგანმგებლო ტერიტორია (XV-XVI სს.)

გოდერძი ბოლქვაძე

სამცხის ათაბაგების ყვარყვარე II-ის და მზეჭაბუკის საეკლესიო პოლიტიკა

ნინო მეტრეველი

მარიამ დედოფალი, როგორც სახელმწიფო მოღვაწე და პოლიტიკური ფიგურა

გრიგოლ ფერაძე

ერეკლე II-ის ავტორობით ცნობილი წერილის შედარებითი ანალიზი

დიმიტრი ხახიშვილი

განსაწმენდელი როგორც ადამიანის გამართლების იდეა შუა საუკუნეების ინტელექტუალებთან და დანტეს „ღვთაებრივ კომედიაში“

ფარიზ ბაირამოვი

ესპანური ინკვიზიცია და სხვა აღმსარებლობები (იუდეველები და მუსლიმები)

ანა ჭინჭარაული

შავი ჭირის პანდემია XIV–XVII საუკუნეების სამყაროში – ქართული მასალა

შეხვედრა საგარეო პოლიტიკის საბჭოს დირექტორთან – BOOSTER TALKS
2020-06-30 15:00
30 ივნისს, სამშაბათს, 15:00 საათზე, BOOSTER Talks-ის სტუმარი იქნება საგარეო პოლიტიკის საბჭოს დირექტორი, PHD და ილიაუნის ლექტორი გრიგოლ ჯულუხიძე.
საგარეო პოლიტიკის საბჭო დამოუკიდებელი ანალიტიკური ცენტრია, რომელიც დაფუძნებულია თბილისში. 2018 წლიდან საბჭოს მისიაა მაღალი ხარისხის დამოუკიდებელი კვლევების ჩატარება და ამ კვლევებზე დაყრდნობით პოლიტიკოსებისთვის ინოვაციური, პრაქტიკული რეკომენდაციების შეთავაზება.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხს –
თანამედროვე ევროპულ და მსოფლიო ბაზარზე მოთხოვნადი უნარები და გამოწვევები.
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 29 ივნისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 30 ივნისი, 15:00 საათი
სარეგისტრაციო ფორმა

„კლასგარეშე საუბრები“ – „კარგი წიგნი ყველა თაობის მკითხველისათვის"
2020-07-02 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
მომხსენებელი: ანა კორძაია-სამადაშვილი, ილიას სახელმწიფო უნივერსიტეტის ჰუმანიტარული მეცნიერებების მიმართულების პროფესორი
ლექციის თემა: „კარგი წიგნი ყველა თაობის მკითხველისათვის”
ლექციას მოისმენთ ვიდოჩანაწერის სახით. შეკითხვები დაგვიტოვეთ კომენტარებში და უახლოეს დღეებში გიპასუხებთ.
დრო: 2 ივლისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

LIVE-ციკლი – შეხვედრები მშობლებთან: „როგორ ვუთხრათ ბავშვს, რომ მას აუტიზმი აქვს“
2020-07-03 16:00
3 ივლისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „როგორ ვუთხრათ ბავშვს, რომ მას აუტიზმი აქვს“.
შეხვედრას ფასილიტაციას გაუწევს ქეისმენეჯერი თაკო ბიწაძე.

დრო: 3 ივლისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

LIVE-შეხვედრების სერია – ნაპოლეონის აღმოსავლური ამბიციები: საქართველო და ევროპის სახელმწიფოთა ინტერესები ახლო აღმოსავლეთში
2020-07-03 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
სერიის მეორე შეხვედრას ლუიზიანის სახელმწიფო უნივერსიტეტის (შრევეპორტი) სრული პროფესორი ალექსანდრე მიქაბერიძე გამართავს.
შეხვედრის თემა: „ნაპოლეონის აღმოსავლური ამბიციები: საქართველო და ევროპის სახელმწიფოთა ინტერესები ახლო აღმოსავლეთში“
ლექციის შესახებ
მეცხრამეტე საუკუნიდან მოყოლებული ევროპის სახელმწიფოები ერთ-ერთი ყველაზე რთული და ხანგრძლივი დიპლომატიური გამოწვევის წინაშე აღმოჩნდნენ – ეს იყო აღმოსავლეთის საკითხი, რომელიც ოტომანების დასუსტებული იმპერიის წინააღმდეგ მათი კონკურენტული ინტერესების საფუძველზე წარმოიშვა. საფრანგეთის რევოლუციასა და ნაპოლეონის ომებს აღმოსავლეთში ევროპელთა ინტერესების ესკალაცია მოჰყვა. როდესაც, ბრიტანეთში შეჭრის ნაცვლად, ბონაპარტმა ეგვიპტის ლაშქრობა წამოიწყო, რათა ინდოეთთან ბრიტანეთის კავშირი გაეწყვიტა, ბრიტანეთმა და რუსეთმა დაუყოვნებლივ გაგზავნეს სამხედრო ხომალდები ხმელთაშუაზღვისპირეთში. მომდევნო ფართომასშტაბიანი კრიზისი ნაპოლეონის ომებმა გამოიწვია, როდესაც საფრანგეთმა, რუსეთმა და ბრიტანეთმა გააცნობიერეს, რომ აღმოსავლეთში ინტერვენცია სერიოზულ საჭიროებად იქცა და მაქსიმალურად შეეცადნენ, ადგილობრივი რეალობა თავიანთ სასარგებლოდ გამოეყენებინათ.
პროფესორი ალექსანდრე მიქაბერიძე განიხილავს ევროპის სახელმწიფოთა ინტერესების დაპირისპირებას ოტომანების იმპერიასა და ირანში და საქართველოს როლსა და ადგილს ამ დაპირისპირებაში. როგორც უნდა განვსაზღვროთ აღმოსავლეთის საკითხი, მან დიდი როლი ითამაშა ნოპოლეონის დიპლომატიაში. 1802 წელს, ოტომანების იმპერიასთან დაზავების შემდეგ, ნაპოლეონის მთავარი ამოცანა იყო, მაქსიმალურად ესარგებლა შექმნილი სიტუაციით. თუმცა პორტე, რომელსაც ნაპოლეონის ომების დასაწყისში ნეიტრალური პოზიცია ეკავა, თანდათანობით რუსეთს დაუახლოვდა. ნეპოლეონმა დიდი ძალისხმევა გასწია, რომ რუსეთ-თურქეთის კოალიცია დაეშალა და, ამავე დროს, ირანი მიემხრო. ამ ამოცანების განხორციელებას ხელი შეუწყო საფრანგეთის 1805 და 1806 წლების ბრწყინვალე გამარჯვებებმა. 1806 წელს ოტომანების იმპერიამ რუსეთს ომი გამოუცხადა და უცხოური ხომალდებისათვის ბოსფორისა და დარდანელის სრუტეები ჩაკეტა. ბრიტანეთმა თურქეთისათვის ხელის შეშლა სცადა, თუმცა მისი 1807 წლის საზღვაო ოპერაცია მარცხით დასრულდა და ოტომანების იმპერია კვლავ საფრანგეთის მხარეს დარჩა. 1806 წელს ნაპოლეონმა ირანთან ფინკენშტაინის ხელშეკრულება გააფორმა, რომლის თანახმად, ირანი მას ინდოეთის ლაშქრობაში დაეხმარებოდა, სამაგიეროდ, საფრანგეთი აღიარებდა ირანის ინტერესებს საქართველოს მიმართ და საბრძოლო დახმარებას გაუწევდა რუსეთთან დაპირისპირებაში. ეს, ერთი შეხედვით, წარმატებული პოლიტიკა აღმოსავლეთში საგრძნობლად შეიცვალა და შესუსტდა, როცა ნაპოლეონმა თავისი აღმოსავლელი პარტნიორებისგან პირი იბრუნა და რუსეთთან მოკავშირეობა გადაწყვიტა – ამ გადაწყვეტილებას უმნიშვნელოვანესი შედეგები მოჰყვა ყველა მონაწილე მხარისთვის.
მომხსენებლის შესახებ:
ალექსანდრე მიქაბერიძე ლუიზიანის სახელმწიფო უნივერსიტეტის (შრევეპორტი) სრული პროფესორი და ჯეიმს სმიტ ნოელის იშვიათი წიგნების კოლექციის კურატორია. დაამთავრა თბილისის სახელმწიფო უნივერსიტეტის საერთაშორისო სამართლის ფაკულტეტი, მუშაობდა საქართველოს საგარეო საქმეთა სამინისტროში. დაასრულა სამაგისტრო და სადოქტორო პროგრამები ფლორიდის სახელმწიფო უნივერსიტეტის ისტორიის ფაკულტეტზე. მას შემდეგ უკვე თითქმის ოცი წელია მოღვაწეობს აშშ-ში, კითხულობდა ლექციებს ფლორიდისა და მისისიპის სახელმწიფო უნივერსიტეტებში, აშშ-ის უმაღლეს სამხედრო საზღვაო კოლეჯსა და აშშ-ის სამხედრო აკადემიაში ვესტ-პოინტში; ავტორია რამდენიმე ათეული სამეცნიერო სტატიის და ოცზე მეტი წიგნისა რომლებიც თარგმნილია რამდენიმე ენაზე. მონაწილეობა მიიღო აშშ-ის სამხედრო აკადემიის (ვესტ პოინტის) ახალი სამხედრო ისტორიის სახელმძღვანელოს შექმნაში. 2020 წელს ოქსფორდის უნივერსიტეტის გამომცემლობამ გამოსცა მისი ფუნდამენტური კვლევა – “The Napoleonic Wars: A Global History”, რომელმაც საერთაშორისო აღიარება მოიპოვა. ამჟამად ხელმძღვანელობს ნაპოლეონის ეპოქაზე კემბრიჯის უნივერსიტეტის მიერ წამოწყებულ საგამომცემლო პროექტს, რომელშიც მსოფლიოს 100-მდე ისტორიკოსია ჩაბმული.

დრო: 3 ივლისი, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

აკადემიური წერის პირველი ონლაინკონფერენცია
2020-07-07 11:45
ერაზმუს + პროექტის Assessment Tools for new learning environments in higher education institutions / ASSET („შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად“) ფარგლებში გაიმართება აკადემიური წერის პირველი ონლაინკონფერენცია.

კონფერენცია ჩატარდება 2020 წლის 7 ივლისს, სამშაბათს.
კონფერენციაზე დასწრება შეუძლია ნებისმიერ დაინტერესებულ პირს, ამისათვის საჭიროა მხოლოდ წინასწარი რეგისტრაცია შემდეგ ბმულზე: https://store.macam.ac.il/en/store/confstudydays/ifaw-2020-11

შეხვედრის პროგრამისა და დამატებითი ინფორმაციის გასაცნობად ეწვიეთ შემდეგ ბმულს: https://app.oxfordabstracts.com/events/1047/program-app/program

შეხვედრა „ვისოლ ჯგუფის“ წარმომადგენელებთან – BOOSTER TALKS
2020-07-07 15:37
7 ივლისს, სამშაბათს, 15:00 საათზე, BOOSTER Talks-ის სტუმრები იქნებიან „ვისოლ ჯგუფის“ ადამიანური რესურსების მართვისა და ადმინისტრაციული დეპარტამენტის ხელმძღვანელი თიკა ქერაშვილი და საზოგადოებასთან ურთიერთობისა და კორპორაციული სოციალური პასუხისმგებლობის სამსახურის უფროსი რუსკა კბილაშვილი.
„ვისოლ ჯგუფი“ ერთ-ერთი უდიდესი ბიზნეს ჯგუფია საქართველოში, რომელმაც ენერგეტიკის თითქმის ყველა სფერო მოიცვა. ის ასევე ერთ-ერთი ყველაზე მსხვილი დამსაქმებელია საქართველოში,
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინ შეხვედრებს.
მომხსენებელები განიხილავენ შემდეგ საკითხს –
covid 19 და შიდა კომუნიკაციის გამოწვევები „ვისოლ ჯგუფში“
შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 6 ივლისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 7 ივლისი, 15:00 საათი.
სარეგისტრაციო ფორმა.

LIVE-შეხვედრების სერია: თანამედროვე რუსეთის სისტემური მახასიათებლები და მათი პარალელები/გავლენები პოსტსაბჭოთა საქართველოში
2020-07-07 20:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეორე შეხვედრას ილიას სახელმწიფო უნივერსიტეტის პროფესორი დავით დარჩიაშვილი გამართავს.
თემა: „თანამედროვე რუსეთის სისტემური მახასიათებლები და მათი პარალელები/გავლენები პოსტსაბჭოთა საქართველოში“
ლექციის შესახებ:
გვსურს თუ არა, რუსეთი ის რეგიონული მოთამაშე და დომინანტური ძალაა, რომლის ანალიზის გარეშე საკუთარი ეროვნული ისტორიისა და დღევანდელობის გაგება შეუძლებელია. საქმე მარტო ის არ არის (თუმცა არც უმაგისობაა), რომ თანამედროვე ქართველი ერი რუსულ-საბჭოური იმპერიის წიაღში ჩამოყალიბდა იმ ფორმითა და ღირებულებათა სისტემით, რომელიც მას დღეს აქვს. არც მარტო ის არის აღსანიშნავი, რომ თანამედროვე რუსეთი ჩვენი დამოუკიდებლობისა და ტერიტორიული მთლიანობის მთავარი საგარეო-პოლიტიკური გამოწვევაა. ვფიქრობ, მნიშვნელოვანია, გავიგოთ, რატომ ხდება ასე, რა შინაგანი სტრუქტურები თუ კულტურის ელემენტები მოქმედებს რუსეთში, რომლებიც მას საქართველოსათვის მთავარ უსაფრთხოებით პრობლემად აქცევს. ამასთან, და ზემოთქმულიდან გამომდინარე, რუსეთის კვლევა ჩვენივე თავის გასაგებად გვჭირდება: ჯერ კომუნისტური, შემდეგ კი პოსტკომუნისტური ტრანსფორმაციები რუსეთსა და საქართველოში (ისევე, როგორც უკრაინაში, სომხეთში და ა.შ.) დიდი მსგავსებით წარიმართა. დღევანდელი რუსული საზოგადოებრივი დისკურსის თუ ეკონომიკური სტრუქტურების ანალიზი აჩვენებს, რომ, მიუხედავად ჩვენს შორის არსებული სრული პოლიტიკური გაუცხოებისა, იქ და აქ უამრავი საერთოა. ან ეს გაუცხოება არის კი თვისებრივი? ამ და სხვა მომიჯნავე თემებზე იქნება საუბარი ჩვენს ონლაინლექციაზე.
მომხსენებლის შესახებ:
ილიას სახელმწიფო უნივერსიტეტის პროფესორის, დავით დარჩიაშვილის აკადემიური ინტერესი ფოკუსირდება სოციალურ თეორიებზე, მათი მეშვეობით თანამედროვე საქართველოს საგარეო და საშინაო პოლიტიკის ახსნაზე. იგი აგრეთვე კითხულობს ლექციებს ისტორიის თეორიაზე, რუსეთის ისტორიაზე. საერთაშორისო და რეგიონულ უსაფრთოებაზე. წლების მანძილზე უშუალოდ მონაწილეობდა ქართულ საზოგადოებრივ-პოლიტიკურ ცხოვრებაში.

დრო: 7 ივლისი, 20:00 საათი
ადგილი:ილიას სახელმწიფო უნივერსიტეტის ფეისბუქგვერდი

Live-გამოცხადება: გონკურის პრემიის 2019 წლის საქართველოს რჩეული ლაურეატი გამოვლინდება
2020-07-09 12:00
ილიას სახელმწიფო უნივერსიტეტისა და საქართველოს ფრანგული ინსტიტუტის ორგანიზებით საქართველო წელს პირველად შეუერთდა გონკურის პრემიის გამცემი ქვეყნების რიგებს.
9 ივლისს, 12:00 საათზე, ილიას სახელმწიფო უნივერსიტეტის, ივანე ჯავახიშვილის თბილისის სახელმწიფო უნივერსიტეტის, აკაკი წერეთლის სახელმწიფო უნივერსიტეტის (ქუთაისი), ბათუმის შოთა რუსთაველის სახელმწიფო უნივერსიტეტისა და საქართველოს ფრანგული მედიათეკის სტუდენტური ჟიური დაასახელებს საქართველოში გონკურის პრემიის 2020 წლის ლაურეატს.
გონკურის ლიტერატურული პრემია

გონკურის პრემია ყველაზე პრესტიჟული ფრანგული პრემიაა, რომლითაც წლის საუკეთესო ფრანგულენოვანი რომანი ჯილდოვდება. პრემია პირველად 1903 წლის 21 დეკემბერს გაიცა. დაახლოებით 15 წელია, რაც გონკურის პრემიის გაცემა შეუძლიათ სხვა ქვეყნებსაც. პირველი ამ ქვეყნებს შორის პოლონეთი იყო. მას ნელ-ნელა სხვა ქვეყნებიც შეუერთდნენ. წელს პირველად საქართველოშიც გაიცემა აღნიშნული პრემია.

დრო: 9 ივლისი, 12:00 საათი
ადგილმდებარეობა: FB LIVE (ილიას სახელმწიფო უნივერსიტეტის ფეისბუქგვერდი)

„კლასგარეშე საუბრები“ – „როგორ იქმნება სპექტაკლი“
2020-07-09 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
მომხსენებლები: ნატალია თვალჭრელიძე, ილიაუნის თეატრის ხელმძღვანელი, დათო ველიჯანაშვილი, ილიაუნის თეატრის მოწვეული მსახიობი, მარიამ როინიშვილი, ილიაუნის თეატრის მოწვეული მსახიობი
ლექციის თემა: „როგორ იქმნება სპექტაკლი“
ლექციასთან დაკავშირებით კითხვები შეგიძლიათ მოგვწეროთ წინასწარ ან ლაივის მიმდინარეობისას, კომენტარების სახით.

დრო: 9 ივლისი,17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

შეხვედრა EMC -ის აღმასრულებელ დირექტორთან-BOOSTER TALKS
2020-07-10 15:00
10 ივლისს, პარასკევს, 15:00 საათზე, BOOSTER Talks-ის სტუმარი იქნება ორგანიზაცია EMC-ის აღმასრულებელიდირექტორი ლინა ღვინიანიძე.
EMC– ადამიანის უფლებების სწავლებისა და მონიტორინგის ცენტრი, დაარსებული 2013 წელს, ადამიანის უფლებებზე მომუშავე ორგანიზაციაა, რომლის მიზანია თავისუფალი, თანასწორი და სოლიდარული საზოგადოების განვითარების ხელშეწყობა.
BOOSTER Talks გულისხმობს ექსკლუზიურად ილიაუნის სტუდენტებისა და კურსდამთავრებულებისთვის საქართველოში მოქმედ კერძო, საჯარო და არასამთავრობო სტრუქტურების წარმომადგენელებთან ონლაინშეხვედრებს.
მომხსენებელი განიხილავს შემდეგ საკითხებს:

EMC-ის საქმიანობა, მისი ხედვები და სამუშაო მიდგომები;
შესაძლებლობები, რომელთაც EMC და საზოგადოებრივი ორგანიზაციები ქმნიან სტუდენტებისთვის;
განათლებისა და დასაქმების პოლიტიკის გავლენა სტუდენტებსა და მათი განვითარების შესაძლებლობებზე.

შეხვედრაზე დასწრების მსურველებმა შეავსეთ სარეგისტრაციო ფორმა არა უგვიანეს 9 ივლისის 23:59 საათისა.
შეხვედრის ბმულს გამოგიგზავნით შეხვედრის დაწყებამდე ერთი საათით ადრე.
დრო: 10 ივლისი, 15:00 საათი
სარეგისტრაციო ფორმა

LIVE-ციკლი – შეხვედრები მშობლებთან: „როგორ ვასწავლოთ ბავშვებს ემოციების იდენტიფიცირება“
2020-07-10 16:00
10 ივლისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „როგორ ვასწავლოთ ბავშვებს ემოციების იდენტიფიცირება“.
შეხვედრას ფასილიტაციას გაუწევს აუტიზმის პროგრამის ქეისმენეჯერი თამარ გვალია.

დრო: 10 ივლისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

შემოგვიერთდით კოდირების ევროპულ ლიგაში!
2020-07-13 12:39
საბუნებისმეტყველო საგნების მასწავლებლებს მოსწავლეებთან ერთად გიწვევთ კოდირების ევროპულ ლიგაში მონაწილეობის მისაღებად!
გახდით კრეატიულები, წარმოგვიდგინეთ კოდირების ინოვაციური პროექტები ზოგადსაგანმანათლებლო სკოლის დაწყებითი, საბაზო და საშუალო საფეხურის STEM გაკვეთილებისთვის.
განაცხადის მიღების ბოლო ვადაა 2020 წლის 1-ლი დეკემბერი.
ჩვენ ვეძებთ
თქვენ მიერ მოსწავლეებთან ერთად შემუშავებულ კოდირების პროექტებს.
შეგიძლიათ გამოიყენოთ ციფრული ინსტრუმენტები, როგორებიცაა მიკროკონტროლერი (Arduino, Raspberry Pi, Calliope და ა.შ.) ან / და სხვადასხვა პროგრამული გარემო და ენები (Snap !, Scratch, C ++ და ა.შ.).
კატეგორიები:

ფუნდამენტური მეცნიერება ბინარული კოდირებით

როგორ მუშაობს სამყარო ჩვენ გარშემო? მოსწავლეები ქმნიან სიმულაციებს, აანალიზებენ და შეისწავლიან საბუნებისმეტყველო მოვლენებს ციფრული ხელსაწყოების გამოყენებით.

სამყაროს მიკროკონტროლირება

როგორ ვიყენებთ ციფრულ ხელსაწყოებს ჩვენ გარშემო სამყაროში ორიენტაციისთვის? მოსწავლეები გარემოსთან ურთიერთობის მიზნით შეიმუშავებენ დიზაინს, იყენებენ კოდირებას და ქმნიან სხვადასხვა აპლიკაციას (ინტერნეტი, ადამიანი-მანქანის ინტერფეისი, დისტანციური კონტროლი და ავტომატიზაცია, ხელოვნური ინტელექტი და ა.შ.).

გარემო 4.0

როგორ გამოვიყენოთ ციფრული ხელსაწყოები ბუნებისა და გარემოს შესასწავლად და დასაცავად (სიმულაციის, მიკროკონტროლერის, სენსორების და ა.შ. გარემოსდაცვითი ასპექტების განხორციელება)?
ინსპირაცია შეგიძლიათ იპოვოთ სასწავლო მასალაში „კოდირება STEM განათლებაში“.
ვის შეუძლია მონაწილეობა?
დაწყებითი, საბაზო და საშუალო საფეხურის STEM–ის მასწავლებელს თავის მოსწავლეებთან ერთად.
როგორ მივიღოთ მონაწილეობა?
განახორციელეთ პროექტი მოსწავლეებთან ერთად და წარმოადგინეთ პოსტერისა და მოკლე ფილმის სახით ინგლისურ ენაზე.
თქვენ უნდა გამოგზავნოთ:

შევსებული აპლიკაციის დოკუმენტი (შესავსები აპლიკაციის ფორმა ჩამოტვირთეთ ოფიციალური გვერდიდან);
პოსტერი (ციფრულ ფორმატში), რომელიც კარგად ასახავს სტუდენტების ჩართულობასა და განხორციელებულ პროექტს (ჩამოტვირთეთ პლაკატის შაბლონი და ინსტრუქციები ოფიციალური გვერდიდან);
მოკლემეტრაჟიანი ფილმი (მაქსიმუმ 2.5 წუთი) სტუდენტების მიერ გაკეთებული თქვენი პროექტის შესახებ (ჩამოტვირთეთ ვიდეომოთხოვნები და ინსტრუქციები ოფიციალური გვერდიდან).

შეგიძლიათ ვიდეო გაგზავნოთ Google Drive, Wetransfer ან Dropbox გამოყენებით.
პროექტი უნდა გაგზავნოთ ელექტრონულ ფოსტაზე : coding@science-on-stage.eu.
განაცხადების მიღების ბოლო ვადაა 1-ლი დეკემბერი 2020 წელი.
განაცხადებს შეაფასებს ჟიური შემდეგი კრიტერიუმებით:

პროექტის ხარისხი (თემის აქტუალობა, პროექტის მდგრადობა და მისი მასშტაბი, დიდაქტიკური მიდგომა, მოსწავლეთა შეძენილი ცოდნა და ა.შ.);
კრეატიულობა (პროექტის ინოვაციურობა და დანერგვა);
მოსწავლეთა აქტიური მონაწილეობა (კვლევაზე დაფუძნებული სწავლება, გუნდური მუშაობა, პროექტზე მუშაობა და ა.შ.);
შედეგების პრეზენტაცია (პლაკატისა და ვიდეოს შინაარსი და ხარისხი).

რა ხდება შემდეგ?
შემოსული აპლიკაციებიდან ჟიური შეარჩევს 10 საუკეთესო გუნდს (3 მოსწავლე და 2 მასწავლებელი თითო გუნდში). შერჩეული გუნდები წარადგენენ პროექტის შედეგებს საერთაშორისო ფინალზე.
კოდირების ევროპული ლიგის ფინალი გაიმართება 2021 წლის გაზაფხულზე ტექნომუზეუმში, ქალაქ მანჰაიმში (გერმანია).
საუკეთესო გუნდის არჩევისთვის მნიშვნელოვანი კრიტერიუმებია: კრეატიულობა, მოსწავლეთა ჩართულობა, პროექტის შინაარსი და შედეგების პრეზენტაცია.
პრიზები
გამარჯვებული მასწავლებლები 2022 წელს Science On Stage-ის საერთაშორისო ფერსტივალში მიიღებენ მონაწილეობას.
მოსწავლეებისთვის კი მზადდება სიურპრიზი!
გისურვებთ წარმატებას!

„კლასგარეშე საუბრები“ – „ელექტრონული საგანმანათლებლო რესურსები“
2020-07-14 11:46
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.

მომხსენებელი: სანდრო ასათიანი, ილიას სახელმწიფო უნივერსიტეტის პროფესორი, უნილაბის დირექტორი

ლექციის თემა: „ელექტრონული საგანმანათლებლო რესურსები“
ლექციასთან დაკავშირებით კითხვები შეგიძლიათ მოგვწეროთ წინასწარ ან ლაივის მიმდინარეობისას, კომენტარების სახით.
დრო: 16 ივლისი,17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

ბრიტანეთში გამომავალი რეცენზირებადი სამეცნიერო ჟურნალის Caucasus Survey სპეციალური ნომრის ,,ამიერკავკასიის დემოკრატიული ფედერაციული რესპუბლიკა“ პრეზენტაცია
2020-07-15 18:30
2018 წლის 24 მაისს კარლის უნივერსიტეტში (პრაღა) გაიმართა ამიერკავკასიის დემოკრატიული ფედერაციული რესპუბლიკის 100 წლისთავისადმი მიძღვნილი კონფერენცია. მომხსენებელთა შორის იყვნენ ილიას სახელმწიფო უნივერსიტეტის „თანამედროვე საქართველოს ისტორიის“ სამაგისტრო პროგრამის პროფესორები და ლექტორები (ადრიან ბრისკუ, ტიმოთი ბლაუველტი, სარა სლაი და ბექა კობახიძე). აღნიშნულ მოხსენებათა პუბლიკაციას კავკასიის რეგიონის მიმოხილვით დაკავებულმა ერთ-ერთმა მთავარმა ჟურნალმა Caucasus Survey (Routledge, Oxford) დაუთმო სპეციალური ნომერი, რომელიც მიმდინარე წელს გამოქვეყნდა.
15 ივლისს, 18:30 საათზე, ადრიან ბრისკუ, კარლის უნივერსიტეტისა (პრაღა) და ილიას სახელმწიფო უნივერსიტეტის პროფესორი, წარადგენს აღნიშნულ გამოცემას.
ჟურნალის სპეციალური ნომრის წარდგენა დაგეგმილია კავკასიის კვლევის რესურსების ცენტრის (CRRC), სამხრეთ კავკასიის ამერიკული კვლევითი ინსტიტუტისა (ARISC) და ამერიკული საბჭოების (American Councils) თბილისის სამუშაოების პროექტის 2020 წლის საგაზაფხულო სერიის (Works-in-Progress series) მე-15 სესიის ფარგლებში. წელს სერიების 10 წლისთავი აღინიშნება.
ამ კვირის მოხსენების წარდგენა ილიას სახელმწიფო უნივერსიტეტის „თანამედროვე საქართველოს ისტორიის“ ახალ სამაგისტრო პროგრამასთან თანამშრომლობით იგეგმება.
კორონავირუსით განპირობებული ეპიდემიოლოგიური სიტუაციის გათვალისწინებით სამუშაოების პროექტის სესია ვირტუალურად გაიმართება. ღონისძიების ბმულის მისაღებად მოგვწერეთ ელექტრონული ფოსტის მისამართზე georgia@arisc.org.

მოხსენების შესახებ
„ამიერკავკასიის დემოკრატიული ფედერაციული რესპუბლიკის შესახებ სპეციალური ნომრის მომზადება“
ადრიან ბრისკუ, კარლის უნივერსიტეტი, პრაღა, და ილიას სახელმწიფო უნივერსიტეტი, თბილისი
დრო: 15 ივლისი, ოთხშაბათი, 18:30 საათი
სამუშაო ენა: ინგლისური
1918 წლის 22 აპრილიდან 26 მაისამდე მოკლე პერიოდში მე-20 საუკუნის დასაწყისის სომხეთის, აზერბაიჯანისა და საქართველოს მოწინავე პოლიტიკურმა ჯგუფებმა, ამიერკავკასიის კომისარიატის და მომდევნო თვეებში სეიმის ერთობლივი ფედერაციული სტრუქტურების ჩამოყალიბების შემდეგ, დამოუკიდებელი ამიერკავკასიის დემოკრატიული ფედერაციული რესპუბლიკა (ადფრ) გამოაცხადეს. შიდა დაძაბულობის შედეგად ჩამოშლილი ცარისტული იმპერიის ნანგრევებიდან პირველი მსოფლიო ომით განპირობებულ ჯერ კიდევ რთულ გარემოში აღმოცენებული ადფრ-ი, რომელიც ამავდროულად ოსმალების არმიის შემოსევისა და საბჭოთა რუსეთის მზარდი ამბიციის უშუალო საფრთხის წინაშე აღმოჩნდა, იმ დროის აქტორებსა და მოგვიანებით რეგიონის მკვლევრებს უნიკალურ, შემთხვევით და დანამდვილებით განუმეორებელ წარმონაქმნად ესახებოდათ. თუმცა, მიუხედავად იმისა, რომ ადფრ-ს ისტორიული აქტორები და მოგვიანებით რეგიონით დაინტერესებული ისტორიკოსები და მკვლევრები შემთხვევითი გარემოებების შედეგად წარმოშობილ უნიკალურ პოლიტიკურ ფენომენად წარმოადგენდნენ, ამ დრომდე სისტემურად არ არის შესწავლილი მისი ჩამოყალიბების განმაპირობებელი გარემოებები, პოლიტიკური დისკურსები, რომლებიც აძლიერებდა ან, პირიქით, სადავოს ხდიდა მასთან დაკავშირებულ საკითხებს, ასევე პოლიტიკური აქტორებისა და ძირითადი დაინტერესებული მხარეების/სახელმწიფოების პოზიციები. აღნიშნულის გათვალისწინებით, სპეციალური ნომრის მიზანია რეგიონით დაინტერესებულ მკითხველებს შესთავაზოს ადფრ-ის ყოვლისმომცველი ისტორიული მიმოხილვა ერთდროულად რამდენიმე პერსპექტივიდან, რაც შემდეგ ძირითად კითხვებზე პასუხის გაცემით იქნება შესაძლებელი: რას წარმოადგენდა ადფრ? ვინ და როგორ ჩამოაყალიბა იგი? შესაბამისი პოლიტიკური ძალებიდან რეალურად ვინ იყო დაინტერესებული ადფრ-ის არსებობით?
ჟურნალის Caucasus Survey სპეციალურ ნომერში გამოთქმულია მოსაზრება, რომ გარდა ადფრ-ის უნიკალურობისა და შემთხვევითობისა, რაც ხაზგასმულია ამ საკითხზე დღეისათვის არსებულ ლიტერატურაში, აუცილებელია იმის აღნიშვნა, რომ ყველა მხარეს/ძალას (ადგილობრივ აქტორებსა და დიდ სახელმწიფოებს) სხვადასხვა დროს საკუთარი მიზეზები და მოტივაცია ჰქონდა ადფრ-ის ან მისი ფედერაციული და კონფედერაციული ჩარჩოს არსებობის სასარგებლოდ. მათ ფართო და პოლიტიკურად გაერთიანებული რეგიონი (გეო)პოლიტიკურად, განვითარების პერსპექტივითა და იდეოლოგიურად უფრო სიცოცხლისუნარიანად წარმოედგინათ, ვიდრე მისი შემადგენელი ნაწილები ცალ-ცალკე.
მოხსენებაში განხილული იქნება სპეციალური ნომრის მომზადებასთან დაკავშირებული გამოწვევები, ასევე ის ძირითადი საკითხები და არგუმენტები, რომელთა მკითხველისთვის გაცნობასაც ითვალისწინებს გამოცემა.
ადრიან ბრისკუ ინტელექტუალობის და შეპირისპირებითი ისტორიის სპეციალისტია. იგი პრაღის კარლის უნივერსიტეტის ასისტენტ-პროფესორია და კავკასიის საკითხებზე მუშაობს. ამავდროულად ის ილიას სახელმწიფო უნივერსიტეტის ასოცირებული პროფესორია შეპირისპირებითი ისტორიის მიმართულებით. ბრისკუს გამოქვეყნებული აქვს სტატიები სხვადასხვა იმპაქტ-ფაქტორიან და რეცენზირებულ ჟურნალში ევროპული იდენტობის, პოლიტიკური ეკონომიკისა და მეცხრამეტე საუკუნის ოსმალეთისა და რუსეთის, ასევე თანამედროვე ბალკანეთისა და სამხრეთ კავკასიის კონტექსტებში რეფორმებისა და იმპერიის შესახებ. განსაკუთრებულ ყურადღებას იგი ალბანეთსა და საქართველოზე ამახვილებს. ავტორია ორი მონოგრაფიისა: Bittersweet Europe: Albanian and Georgian Discourses on Europe, 1878-2008 (New York: London, Berghahn Books, 2013) და Political Reform in the Ottoman and Russian Empires: A Comparative Approach (London: Bloomsbury Academics, 2017).

მიუხედავად იმისა, რომ მოხსენება ვირტუალურ ფორმატში წარიმართება, ჩეთამ ჰაუზის (Chatham House) წესების შესაბამისად, რომელსაც სერიები ეყრდნობა, მოხსენება არ ჩაიწერება. აქვე ვთხოვოთ სხვა მონაწილეებსაც, თავი შეიკავონ მოხსენების ჩაწერის და/ან გავრცელებისგან.

სამუშაოების პროექტის სერია (WiP) მიმდინარე აკადემიური სადისკუსიო ლექციათა სერიაა, რომელიც თბილისში, კავკასიის კვლევის რესურსების ცენტრის ახალ შენობაში (ლიზიკო ქავთარაძის ქ. N16) ტარდება. პროექტი ხორციელდება კავკასიის კვლევის რესურსების ცენტრის (CRRC), საერთაშორისო განათლების ამერიკული საბჭოების (ACTR/ACCELS) და სამხრეთ კავკასიის ამერიკული კვლევითი ინსტიტუტის (ARISC) თანაორგანიზებით.
ყველა სადისკუსიო შეხვედრა უფასოა და მასზე დასწრება ყველას შეუძლია.

ბრიტანეთში გამომავალი რეცენზირებადი სამეცნიერო ჟურნალის Caucasus Survey სპეციალური ნომრის ,,ამიერკავკასიის დემოკრატიული ფედერაციული რესპუბლიკა“ პრეზენტაცია
2020-07-15 18:30
2018 წლის 24 მაისს კარლის უნივერსიტეტში (პრაღა) გაიმართა ამიერკავკასიის დემოკრატიული ფედერაციული რესპუბლიკის 100 წლისთავისადმი მიძღვნილი კონფერენცია. მომხსენებელთა შორის იყვნენ ილიას სახელმწიფო უნივერსიტეტის „თანამედროვე საქართველოს ისტორიის“ სამაგისტრო პროგრამის პროფესორები და ლექტორები (ადრიან ბრისკუ, ტიმოთი ბლაუველტი, სარა სლაი და ბექა კობახიძე). აღნიშნულ მოხსენებათა პუბლიკაციას კავკასიის რეგიონის მიმოხილვით დაკავებულმა ერთ-ერთმა მთავარმა ჟურნალმა Caucasus Survey (Routledge, Oxford) დაუთმო სპეციალური ნომერი, რომელიც მიმდინარე წელს გამოქვეყნდა.
15 ივლისს, 18:30 საათზე, ადრიან ბრისკუ, კარლის უნივერსიტეტისა (პრაღა) და
ილიას სახელმწიფო უნივერსიტეტის პროფესორი, წარადგენს აღნიშნულ გამოცემას.
ჟურნალის სპეციალური ნომრის წარდგენა დაგეგმილია კავკასიის კვლევის რესურსების ცენტრის (CRRC), სამხრეთ კავკასიის ამერიკული კვლევითი ინსტიტუტისა (ARISC) და ამერიკული საბჭოების (American Councils) თბილისის სამუშაოების პროექტის 2020 წლის საგაზაფხულო სერიის (Works-in-Progress series) მე-15 სესიის ფარგლებში. წელს სერიების 10 წლისთავი აღინიშნება.
ამ კვირის მოხსენების წარდგენა ილიას სახელმწიფო უნივერსიტეტის „თანამედროვე საქართველოს ისტორიის“ ახალ სამაგისტრო პროგრამასთან თანამშრომლობით იგეგმება.
კორონავირუსით განპირობებული ეპიდემიოლოგიური სიტუაციის გათვალისწინებით სამუშაოების პროექტის სესია ვირტუალურად გაიმართება. ღონისძიების ბმულის მისაღებად მოგვწერეთ ელექტრონული ფოსტის მისამართზე georgia@arisc.org.
მოხსენების შესახებ
,,ამიერკავკასიის დემოკრატიული ფედერაციული რესპუბლიკის შესახებ სპეციალური ნომრის მომზადება”
ადრიან ბრისკუ, კარლის უნივერსიტეტი, პრაღა და ილიას სახელმწიფო უნივერსიტეტი, თბილისი
დრო: ოთხშაბათი, 15 ივლისი, 18:30
1918 წლის 22 აპრილიდან 26 მაისამდე მოკლე პერიოდში მე-20 საუკუნის დასაწყისის სომხეთის, აზერბაიჯანისა და საქართველოს მოწინავე პოლიტიკურმა ჯგუფებმა, ამიერკავკასიის კომისარიატის და მომდევნო თვეებში სეიმის ერთობლივი ფედერაციული სტრუქტურების ჩამოყალიბების შემდეგ, დამოუკიდებელი ამიერკავკასიის დემოკრატიული ფედერაციული რესპუბლიკა (ადფრ) გამოაცხადეს. შიდა დაძაბულობის შედეგად ჩამოშლილი ცარისტული იმპერიის ნანგრევებიდან პირველი მსოფლიო ომით განპირობებულ ჯერ კიდევ რთულ გარემოში აღმოცენებული ადფრ-ი, რომელიც ამავდროულად ოსმალების არმიის შემოსევისა და საბჭოთა რუსეთის მზარდი ამბიციის უშუალო საფრთხის წინაშე აღმოჩნდა, იმ დროის აქტორებსა და მოგვიანებით რეგიონის მკვლევრებს უნიკალურ, შემთხვევით და დანამდვილებით განუმეორებელ წარმონაქმნად ესახებოდათ. თუმცა, მიუხედავად იმისა, რომ ადფრ-ს ისტორიული აქტორები და მოგვიანებით რეგიონით დაინტერესებული ისტორიკოსები და მკვლევრები შემთხვევითი გარემოებების შედეგად წარმოშობილ უნიკალურ პოლიტიკურ ფენომენად წარმოადგენდნენ, ამ დრომდე სისტემურად არ არის შესწავლილი მისი ჩამოყალიბების განმაპირობებელი გარემოებები, პოლიტიკური დისკურსები, რომლებიც აძლიერებდა ან, პირიქით, სადავოს ხდიდა მასთან დაკავშირებულ საკითხებს, ასევე პოლიტიკური აქტორებისა და ძირითადი დაინტერესებული მხარეების/სახელმწიფოების პოზიციები. აღნიშნულის გათვალისწინებით, სპეციალური ნომრის მიზანია რეგიონით დაინტერესებულ მკითხველებს შესთავაზოს ადფრ-ის ყოვლისმომცველი ისტორიული მიმოხილვა ერთდროულად რამდენიმე პერსპექტივიდან, რაც შემდეგ ძირითად კითხვებზე პასუხის გაცემით იქნება შესაძლებელი: რას წარმოადგენდა ადფრ? ვინ და როგორ ჩამოაყალიბა იგი? შესაბამისი პოლიტიკური ძალებიდან რეალურად ვინ იყო დაინტერესებული ადფრ-ის არსებობით?
ჟურნალის Caucasus Survey სპეციალურ ნომერში გამოთქმულია მოსაზრება, რომ გარდა ადფრ-ის უნიკალურობისა და შემთხვევითობისა, რაც ხაზგასმულია ამ საკითხზე დღეისათვის არსებულ ლიტერატურაში, აუცილებელია იმის აღნიშვნა, რომ ყველა მხარეს/ძალას (ადგილობრივ აქტორებსა და დიდ სახელმწიფოებს) სხვადასხვა დროს საკუთარი მიზეზები და მოტივაცია ჰქონდა ადფრ-ის ან მისი ფედერაციული და კონფედერაციული ჩარჩოს არსებობის სასარგებლოდ. მათ ფართო და პოლიტიკურად გაერთიანებული რეგიონი (გეო)პოლიტიკურად, განვითარების პერსპექტივითა და იდეოლოგიურად უფრო სიცოცხლისუნარიანად წარმოედგინათ, ვიდრე მისი შემადგენელი ნაწილები ცალ-ცალკე.
მოხსენებაში განხილული იქნება სპეციალური ნომრის მომზადებასთან დაკავშირებული გამოწვევები, ასევე ის ძირითადი საკითხები და არგუმენტები, რომელთა მკითხველისთვის გაცნობასაც ითვალისწინებს გამოცემა.
ადრიან ბრისკუ ინტელექტუალობის და შეპირისპირებითი ისტორიის სპეციალისტია. იგი პრაღის კარლის უნივერსიტეტის ასისტენტ-პროფესორია და კავკასიის საკითხებზე მუშაობს. ამავდროულად ის ილიას სახელმწიფო უნივერსიტეტის ასოცირებული პროფესორია შეპირისპირებითი ისტორიის მიმართულებით. ბრისკუს გამოქვეყნებული აქვს სტატიები სხვადასხვა იმპაქტ-ფაქტორიან და რეცენზირებულ ჟურნალში ევროპული იდენტობის, პოლიტიკური ეკონომიკისა და მეცხრამეტე საუკუნის ოსმალეთისა და რუსეთის, ასევე თანამედროვე ბალკანეთისა და სამხრეთ კავკასიის კონტექსტებში რეფორმებისა და იმპერიის შესახებ. განსაკუთრებულ ყურადღებას იგი ალბანეთსა და საქართველოზე ამახვილებს. ავტორია ორი მონოგრაფიისა: Bittersweet Europe: Albanian and Georgian Discourses on Europe, 1878-2008 (New York: London, Berghahn Books, 2013) და Political Reform in the Ottoman and Russian Empires: A Comparative Approach (London: Bloomsbury Academics, 2017).
****
მიუხედავად იმისა, რომ მოხსენება ვირტუალურ ფორმატში წარიმართება, ჩეთამ ჰაუზის (Chatham House) წესების შესაბამისად, რომელსაც სერიები ეყრდნობა, მოხსენება არ ჩაიწერება. აქვე ვთხოვოთ სხვა მონაწილეებსაც, თავი შეიკავონ მოხსენების ჩაწერის და/ან გავრცელებისგან.
****
სამუშაოების პროექტის სერია (WiP) მიმდინარე აკადემიური სადისკუსიო ლექციათა სერიაა, რომელიც თბილისში, კავკასიის კვლევის რესურსების ცენტრის ახალ შენობაში (ლიზიკო ქავთარაძის ქ. N16) ტარდება. პროექტი ხორციელდება კავკასიის კვლევის რესურსების ცენტრის (CRRC), საერთაშორისო განათლების ამერიკული საბჭოების (ACTR/ACCELS) და სამხრეთ კავკასიის ამერიკული კვლევითი ინსტიტუტის (ARISC) თანაორგანიზებით.
ყველა სადისკუსიო შეხვედრა უფასოა და მასზე დასწრება ყველას შეუძლია.

LIVE-ციკლი – შეხვედრები მშობლებთან: „ორმხრივი რეგულაცია და თვითრეგულაცია“
2020-07-17 16:00
17 ივლისს, 16:00 საათზე, ილიას სახელმწიფო უნივერსიტეტის ბავშვის განვითარების ინსტიტუტის ორგანიზებით გაიმართება ციკლის „Live-შეხვედრები მშობლებთან“ მორიგი შეხვედრა თემაზე: „ორმხრივი რეგულაცია და თვითრეგულაცია“.
შეხვედრას ფასილიტაციას გაუწევს ადრეული ჩარევის სპეციალისტი თინათინ ავსაჯანიშვილი.
დრო: 17 ივლისი, 16:00 საათი
შეხვედრის ადგილი: ილიას სახელმწიფო უნივერსიტეტის ბავშვის განვითარების ინსტიტუტის ფეისბუქის გვერდი.
შეხვედრების ციკლის შესახებ სრული ინფორმაცია ხელმისაწვდომია ბმულზე: https://bit.ly/2Toa48n

ინტენსიური ონლაინ სტარტაპბუთქემფი
2020-07-20 16:05
ინტენსიური ონლაინ სტარტაპბუთქემფი
მოკლე აღწერა
ინტენსიური ონლაინ სტარტაპბუთქემფი (ნაწილი 2) განკუთვნილია იმ სტუდენტებისთვის, რომელთაც აქვთ ბიზნესიდეა და სურთ გახდნენ სტარტაპერები. ბუთქემფის დროს გამოყენებული იქნება იდეის მენეჯმენტის ბრიტანული ონლაინპლატფორმა, რომელიც სტუდენტებს დაეხმარება იდეის განვითარებაში, მომხმარებელთა პროფილების, კონკურენტების ანალიზსა და ღირებულებების განსაზღვრაში.
სტუდენტებს ასევე საშუალება ექნებათ გაეცნონ სტარტაპის შექმნის პრინციპებს და განივითარონ ბიზნესდაგეგმვის, იდეების გენერაციისა და პიჩინგის პრაქტიკული უნარ-ჩვევები.
ბენეფიტები
ბუთქემფის მონაწილეები მიიღებენ 12-თვიან ექსკლუზიურ, ულიმიტო და სრულიად უსასყიდლო წვდომას ბრიტანულ პლატფორმაზე, რაც მათ საშუალებას მისცემს განავითარონ და დაამუშავონ ბიზნესიდეები და დატესტონ ბაზარზე გასვლის სტრატეგია.
დრო
31 ივლისი, 15:00-17:00 საათი
3 აგვისტო, 12:00-14:00 საათი
სამიზნე აუდიტორია
სტუდენტები, რომლებსაც უკვე აქვთ ბიზნესიდეა ან დაინტერესებულები არიან კრეატიულ ინდუსტრიებში სამეწარმეო საქმიანობით.
ამოცანები:

შემოქმედებით ინდუსტრიებში სატარტაპების შესახებ სტუდენტების ცოდნის ამაღლება-განვითარება;
შემოქმედებით ინდუსტრიებში ბიზნესის დასაწყებად სტუდენტებისთვის საჭირო უნარების განვითარება;
პროგრამის „შემოქმედებითი ნაპერწკალი“ შესახებ ცნობადობის ამაღლება და მეწარმეობის პოპულარიზაცია.

სამუშაო ენა: ინგლისური
ტრენინგზე რეგისტრაციისთვის ეწვიეთ ბმულს: https://forms.gle/LxCUYZ2tJN2pPkCd8
ბუთქემფს გაუძღვება ბრისტოლის უნივერსიტეტის ლექტორი ლორენ დევისი.
რეგისტრაციის ვადა: 28 ივლისი, 23:59

„კლასგარეშე საუბრები“ –„აზროვნება თანამედროვე საქართველოს ისტორიაში (XIX-XX საუკუნეები)“
2020-07-23 17:00
„კლასგარეშე საუბრები“– ილიაუნისა და განათლების კოალიციის ახალი ინიციატივაა, რომელიც ხორციელდება მასწავლებლის ეროვნული კონკურსის ფარგლებში და განკუთვნილია სკოლის მოსწავლეებისთვის. პროექტის ფარგლებში მოსწავლეებს საშუალება ექნებათ ლაივრეჟიმში მოისმინონ ილიაუნის პროფესორთა საინტერესო ლექციები, დაუსვან მათ შეკითხვები და მიიღონ პასუხები.
მომხსენებლი: ბექა კობახიძე, ილიას სახელმწიფო უნივერსიტეტის პროფესორი
ლექციის თემა: „აზროვნება თანამედროვე საქართველოს ისტორიაში (XIX-XX საუკუნეები)“
ლექციასთან დაკავშირებით კითხვები შეგიძლიათ მოგვწეროთ წინასწარ ან ლაივის მიმდინარეობისას, კომენტარების სახით.
დრო: 23 ივლისი, 17:00 საათი
ადგილი: ილიას სახელმწიფო უნივერსიტეტის, განათლების კოალიციის, საჩხერის მუნიციპალიტეტის სოფელ ნიგვზარის საჯარო სკოლა, ილია ჭავჭავაძის სახელობის ქალაქ საჩხერის №2 საჯარო სკოლა, ხაშურის N1 საჯარო სკოლა, ქუთაისის N33 საჯარო სკოლა, საჩხერის მუნიციპალიტეტის სოფელ კორბოულის N2 საჯარო სკოლა, მამია ფანცულაიას სახელობის წყალტუბოს მუნიციპალიტეტის სოფელ, ფარცხანაყანევის N2 საჯარო სკოლა, გორის მუნიციპალიტეტის სოფელ ხიდისთავის საჯარო სკოლა, რუსთავის N4 საჯარო სკოლა, მარნეულის N2 საჯარო სკოლა

Live-საინფორმაციო შეხვედრა: სოციალური და კულტურული ანთროპოლოგიის სადოქტორო პროგრამა
2020-07-27 17:00
27 ივლისს, 17:00 საათზე, ილიას სახელმწიფო უნივერსიტეტის მეცნიერებათა და ხელოვნების ფაკულტეტი ფეისბუქლაივის საშუალებით გამართავს საინფორმაციო შეხვედრას ანთროპოლოგიის სადოქტორო პროგრამის შესახებ.
პროგრამის შესახებ
ილიას სახელმწიფო უნივერსიტეტის სოციალური და კულტურული ანთროპოლოგიის ახალი სადოქტორო პროგრამა დოქტორანტების მიღებას შემოდგომის სემესტრიდან დაიწყებს.
პროგრამა აერთიანებს დარგში არსებულ ადგილობრივ და საერთაშორისო ცოდნას მასში ჩართული პროფესორებისა და საერთაშორისო ექსპერტთა საბჭოს საშუალებით.
პროგრამა გამოირჩევა ინტერდისციპლინური ორიენტაციით, რაც უზრუნველყოფს დარგთაშორის დიალოგის განვითარებასა და კვლევითი საკითხების გაფართოებას. დიდ მნიშვნელობას ანიჭებს გრძელვადიანი ეთნოგრაფიული კვლევის ტრადიციას, თანამედროვე გლობალური პრობლემებისადმი კრიტიკულ თეორიულ მიდგომებსა და რეგიონული თუ ადგილობრივი ისტორიით ნასაზრდოებ ანალიზს.
პროგრამაში ჩართულ პროფესორთა კვლევითი ინტერესები მოიცავს კრიტიკულ მიდგომებს თანამედროვე ანთროპოლოგიისადმი და მას აკავშირებს ფილოსოფიასთან, ეთიკასთან, პოლიტიკასთან, სემიოტიკასთან, ესთეტიკასთან, ეკოლოგიასთან, მეცნიერებასა და ტექნოლოგიასთან, ასევე აფექტის თეორიასთან, ურბანულ, ვიზუალურ და ჟღერადობის კვლევებთან.
პროგრამა დოქტორანტს საშუალებას აძლევს მოიპოვოს ორმაგი ხარისხი კოტუტელის (თანახელმძღვანელობის) ფორმატის ფარგლებში და მიიღოს საერთაშორისო ექსპერტთა საბჭოს რჩევები კვლევის განვითარების პროცესში.
პროგრამის საერთაშორისო ექსპერტთა საბჭო წევრების შესახებ ინფორმაციისთვის იხ.: anthro.iliauni.edu.ge
Live-საინფორმაციო შეხვედრაზე პროგრამის უნიკალურობაზე, მის სტრუქტურაზე, სწავლების მეთოდოლოგიაზე გესაუბრებიან:
∙ თამთა ხალვაში – ასოცირებული პროფესორი, პროგრამის ხელმძღვანელი. თამთა ხალვაშმა დოქტორის წოდება 2015 წელს კოპენჰაგენის უნივერსიტეტის ანთროპოლოგიის დეპარტამენტში მიიღო. მანამდე ის ოქსფორდის უნივერსიტეტის სოციალური და კულტურული ანთროპოლოგიის ინსტიტუტის მიწვეული დოქტორანტი იყო. 2016-2017 წლებში ფულბრაიტის პროგრამის ფარგლებში ნიუ იორკის უნივერსიტეტის ანთროპოლოგიის დეპარტამენტში პოსტდოქტორანტად მუშაობდა.
∙ ქეთევან გურჩიანი – პროფესორი, უმაღლესი განათლება მიიღო ივანე ჯავახიშვილის სახელობის თბილისის სახელმწიფო უნივერსიტეტსა (საქართველო) და ფრაიბურგის ალბერტ-ლუდვიგის უნივერსიტეტში (გერმანია) კლასიკური ფილოლოგიის და სიძველეთა კვლევების მიმართულებით. 1999 წელს დაიცვა საკანდიდატო დისერტაცია ანტიკური თეატრისა და რელიგიის ურთიერთმიმართების თემაზე. მოგვიანებით რელიგიის კვლევებმა მისი ინტერესი თანამედროვეობას დაუკავშირა და ამჟამად იკვლევს/ასწავლის კულტურული და სოციალური ანთროპოლოგიის მიმართულებით.
∙ ფლორიან მიულფრიდი – პროფესორი, სოციალური ანთროპოლოგი. ოც წელზე მეტია მუშაობს კავკასიაზე, კერძოდ, საქართველოზე. ილიას სახელმწიფო უნივერსიტეტში პროფესორის პოზიციის დაკავებამდე იყო ფრიდრიხ შილერის უნივერსიტეტის (გერმანია) ასისტენტ-პროფესორი, მიწვეული პროფესორი ბრაზილიის კამპინას საჯარო უნივერსიტეტში, მიწვეული მკვლევარი გერმანიის მაქს პლანკის სოციალური ანთროპოლოგიის ინსტიტუტში და ლექტორი თბილისის სახელმწიფო უნივერსიტეტში.
∙ ელენე გავაშელიშვილი – ასისტენტ-პროფესორი, 2007 წელს დაამთავრა ილიას სახელმწიფო უნივერსიტეტის ფილოსოფიისა და სოციალურ მეცნიერებათა ფაკულტეტი. 2018 წელს ამავე უნივერსიტეტში მიიღო დოქტორის აკადემიური ხარისხი სოციოლოგიის მიმართულებით. მისი სადისერტაციო ნაშრომი „უშვილო ქალები საქართველოში: რელიგიურ აკრძალვებსა და სამედიცინო შესაძლებლობებს შორის“ ცდილობს ყოველდღიურ რელიგიურობას შეხედოს ანთროპოლოგიური პერსპექტივიდან.
∙ მარიამ დარჩიაშვილი – ასისტენტ-პროფესორი, 2008 წელს დაამთავრა ცენტრალური ევროპის უნივერსიტეტის პოლიტიკური მეცნიერებების ფაკულტეტის სამაგისტრო საფეხური. 2018 წელს ილიას სახელმწიფო უნივერსიტეტში მიიღო სოციოლოგიის მიმართულებით. მისი სადისერტაციო ნაშრომი შეისწავლის ნასაკირალში მცხოვრები მუსლიმი მესხების ეკონომიკურ და ყოველდღიურ პრაქტიკებს.
∙ თამარ გეთიაშვილი, ილიას სახელმწიფო უნივერსიტეტის ხარისხის უზრუნველყოფის სპეციალისტი, სოციალური და კულტურული ანთროპოლოგიის სადოქტორო პროგრამის ექსპერტი.

გექნებათ შესაძლებლობა, კომენტარებში დასვათ თქვენთვის საინტერესო შეკითხვები და ლაივის მონაწილეებისგან მიიღოთ ამომწურავი პასუხები. გელოდებით ყველას, ვინც დაინტერესებული ხართ სოციალური და კულტურული ანთროპოლოგიის სადოქტორო პროგრამაზე სწავლის გაგრძელებით, 27 ივლისს, 17:00 საათზე, შექმნილი ვითარების გამო ფეისბუქლაივში.
სამუშაო ენები: ქართული, ინგლისური
დრო: 27 ივლისი, 17:00 საათი
ადგილი: ილიაუნის მეცნიერებათა და ხელოვნების ფაკულტეტის ფეისბუქგვერდი

დისტანციური ვორკშოპი „გენდერული საკითხების გაშუქების სტანდარტები მედიაში“
2020-07-30 18:00
ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება აღმოსავლეთ-დასავლეთის მართვის ინსტიტუტის (EWMI) პროგრამასთან – „კანონის უზენაესობის მხარდაჭერა საქართველოში“ (USAID/PROLoG) – თანამშრომლობით, მედიის წარმომადგენლებისთვის დისტანციურ ვორკშოპს გამართავს.
მედიის მიერ გენდერული როლებისა და სტერეოტიპების ჩამოყალიბებისა და გაძლიერების თავიდან ასაცილებლად მნიშვნელოვანია ამ საკითხების ეთიკური სტანდარტების შესაბამისად გაშუქება.
ვორკშოპზე, რომელიც სპეციალურად მედიის წარმომადგენლებისთვის ეწყობა, განვიხილავთ ილიას სახელმწიფო უნივერსიტეტის ადამიანის უფლებათა კლინიკის საქმიანობის ფარგლებში რა ხარვეზები გამოვავლინეთ გენდერულად მგრძნობიარე საკითხების გაშუქებისას და რა გაითვალისწინა მეორე მხარემ თვითრეგულირების ფარგლებში შეტანილი საჩივრების განხილვისას.
შეხვედრაზე მიმოვიხილავთ საუკეთესო საერთაშორისო და შიდაგამოცდილებას, ასევე ვიმსჯელებთ სტანდარტის ამაღლების მიზნით გადასადგმელ ნაბიჯებზე. განსაკუთრებით კი ისეთი მგრძნობიარე თემების შემთხვევაში, როგორებიც სექსუალური და ოჯახში ძალადობა, გენდერული დისკრიმინაცია ან ფემიციდია.
მედიას კრიტიკული როლი აქვს საზოგადოებაში გენდერული თანასწორობის გავრცელების თვალსაზრისით, სწორედ ამიტომ ილიაუნის ადამიანის უფლებათა კლინიკისთვის მნიშვნელოვანია მედიის წარმომადგენლების უკუკავშირის მიღება.
მომხსენებლები:
თამარ კორძაია, ილიას სახელმწიფო უნივერსიტეტის მოწვეული ლექტორი, ადამიანის უფლებათა კლინიკის იურისტი;
თამარ კაპანაძე, ილიას სახელმწიფო უნივერსიტეტის ადამიანის უფლებათა კლინიკის იურისტი;
ნუცა მაზანაშვილი, ილიას სახელმწიფო უნივერსიტეტის ადამიანის უფლებათა კლინიკის მკვლევარი.
მოდერატორი:
მარიამ მელქაძე, ილიას სახელმწიფო უნივერსიტეტის ადამიანის უფლებათა კლინიკის იურისტი
დრო: 30 ივლისი, 18:00 საათი
* დისტანციური ვორკშოპი გაიმართება აპლიკაცია Zoom-ის ფორმატში. დასასწრებად საჭიროა გაიაროთ რეგისტრაცია ბმულზე: https://tinyurl.com/yycemzev

LIVE-შეხვედრების სერია: „ნარატივები კონფლიქტზე „პოსტსიმართლის“ ეპოქაში: საქართველო რევიზიონისტული რუსეთის პირისპირ“
2020-07-31 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეხუთე შეხვედრას გამართავს ილიას სახელმწიფო უნივერსიტეტის მეხსიერების კვლევების კავკასიური ცენტრის დირექტორი, მეცნიერებათა და ხელოვნების ფაკულტეტის ასოცირებული პროფესორი მალხაზ თორია.
თემა: „ნარატივები კონფლიქტზე „პოსტსიმართლის“ ეპოქაში: საქართველო რევიზიონისტული რუსეთის პირისპირ“
ლექციის შესახებ
მომხსენებელი ისაუბრებს წარსულის ინსტრუმენტალიზაციისა და მეხსიერების პოლიტიკის თავისებურებზე თანამედროვე, ე.წ. „პოსტსიმართლის“ (post-truth), ეპოქაში, როდესაც „ისტორიული სიმართლესა“ თუ „ნამდვილ ისტორიაზე“ პოპულისტურმა აპელირებამ ახალ სიმაღლეებს მიაღწია. ყურადღება გამახვილდება სახელმწიფო პროპაგანდისა და პოლიტიკის კონტექსტში ისტორიის მიზანმიმართული დამახინჯების მექანიზმებზე, კერძოდ, აქცენტი გაკეთდება იმაზე, თუ როგორ იყენებს რუსეთის ფედერაციის პრეზიდენტი ვ. პუტინი ისტორიულ არგუმენტებს 2008 წლის აგვისტოში რუსული არმიის საქართველოში შემოჭრის ლეგიტიმაციისთვის. ასევე საუბარი შეეხება საქართველოს წარსულში პუტინის „ექსკურსიების“ სხვა დეტალებს. კონკრეტულად, თუ რატომ მიიჩნევს და როგორ ამტკიცებს რუსეთის ლიდერი, რომ ისტორიის გაკვეთილებმა უნდა გაფანტოს მითი საქართველოს სუვერენულობისა და ტერიტორიული მთლიანობის ისტორიული საფუძვლების შესახებ. მომხსენებელი ისაუბრებს აგრეთვე ქართულ ისტორიულ ნარატივზე, რომლის ფარგლებში რუსეთთან კონფლიქტი კონცეპტუალიზებულია, როგორც დაპირისპირება ყოფილ მეტროპოლიასა და კოლონიას შორის ამ უკანაკსკნელის დამოუკიდებლობისკენ სწრაფვისა და დასავლურ სივრცეში, „ევროპულ ოჯახში“, დაბრუნების აღსაკვეთად.
მომხსენებლის შესახებ
2006-2008 წლებში მალხაზ თორია ასწავლიდა ივ. ჯავახიშვილის სახელობის თბილისის სახელმწიფო უნივერსიტეტის კულტურის კვლევების ინსტიტუტში; 2006-2010 წლებში იყო ივ. ჯავახიშვილის ისტორიისა და ეთნოლოგიის ინსტიტუტის კავკასიის ეთნოლოგიის განყოფილების მეცნიერ-თანამშრომელი; 2008-2014 წლებში – ილიას სახელმწიფო უნივერსიტეტის ისტორიის მიმართულების ასისტენტ-პროფესორი; 2014 წლიდან დღემდე არის ასოცირებული პროფესორი ისტორიის მიმართულებაზე და შედარებითი ლიტერატურის ინსტიტუტის წევრი ილიას სახელმწიფო უნივერსიტეტში. 2015 წლიდან ხელმძღვანელობს ილიას სახელწიფო უნივერსიტეტის მეცნიერებათა და ხელოვნების ფაკულტეტის მეხსიერების კვლევების კავკასიურ ცენტრს; რიგი პოსტსადოქტორო და კვლევითი სტიპენდიების (DAAD, OSF, Fulbright, რუსთაველის ფონდი და სხვ.) ფარგლებში მუშაობდა კვლევით პროექტებზე ისეთ აკადემიურ დაწესებულებებში, როგორებიცაა : Central Europena University (ბუდაპეშტი, უნგრეთი); Zentrum für Literatur-und Kulturforschung (ბერლინი, გერმანია), The New School for Social Research (ნიუ იორკი, აშშ), The Harriman Institute, Columbia University (ნიუ იორკი, აშშ); UC Berkeley (ბერკლი, აშშ), Mount Holyoke College (საუთ ჰედლი, აშშ), Humboldt University (ბერლინი, გერმანია). მის მიერ გაწეული კვლევის შედეგები აისახა სხვადახვა აკადემიურ ფორუმზე წარდგენილ მოხსენებებსა და სამეცნიერო პუბლიკაციებში, მათ შორის – საერთაშორისო რეფერირებად გამოცემებში გამოქვეყნებულ ნაშრომებში.

დრო: 31 ივლისი, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

LIVE: როკ-ჯგუფი Bedford Falls ილიაუნის სტუდენტებისთვის – წლის ვირტუალური შეჯამება
2020-08-01 19:00
დასრულდა ერთ-ერთი ყველაზე უფრო არასტანდარტული და სირთულეებით აღსავსე სასწავლო წელი. ტრადიციულად, ამ დროს ლისზე ვიკრიბებით ხოლმე ილიაუნის დაბადების დღის აღსანიშნავად, კურსდამთავრებულებს კი ცერემონიით ვულოცავთ ცხოვრების ახალ ეტაპზე გადასვლას.
პანდემიამ ჩვენი გეგმები მხოლოდ გადაავადა – დიდი ზეიმი აუცილებლად გაგვაერთიანებს უსაფრთხო დროს, ჩვენი ვარაუდით, არა უგვიანეს გაზაფხულისა, 2020 წლის კურსდამთავრებულების გამოსაშვებ ცერემონიასაც სრულფასოვნად გავმართავთ, ამ დღესთან დაკავშირებულ ემოციებსაც ერთმანეთს არავირტუალურ გარემოში გავუზიარებთ, ყოველგვარი 2-მეტრიანი ფიზიკური დისტანცირებისა და სხვა შეზღუდვების გარეშე.
მანამდე კი თითოეულ თქვენგანს, განსაკუთრებით კი 2020 წლის კურსდამთავრებულებს, შექმნილი ვითარებიდან გამომდინარე, გვინდა სიმბოლურად, ვირტუალურად მოგილოცოთ არასტანდარტული სასწავლო წლის დასასრული და გადაგიხადოთ მადლობა ამ რთულ პერიოდში თანამშრომლობისა და მეგობრობისათვის.
დრო: 1-ლი აგვისტო, შაბათი, 19:00
ფორმატი: FB Live
განრიგი:

მილოცვა
Live: ქართული როკ-ჯგუფი Bedford Falls ილიაუნის სტუდენტებისთვის

ადგილმდებარეობა: FB/Iliauni

LIVE-შეხვედრების სერია: ნესტორ ლაკობას გზა: კლიენტელიზმი და ეროვნება ადრეული საბჭოეთის ფეოდალურ მამულში
2020-08-04 19:00
ილიას სახელმწიფო უნივერსიტეტის ისტორიის სამაგისტრო პროგრამის ლექტორები წარმოგიდგენენ ყოველკვირეულ Live-შეხვედრების სერიას.
მეექვსე შეხვედრას გამართავს ილიას სახელმწიფო უნივერსიტეტის საბჭოთა და პოსტსაბჭოთა კვლევების ასოცირებული პროფესორი ტიმოთი ბლაუველტი.
თემა: ნესტორ ლაკობას გზა: კლიენტელიზმი და ეროვნება ადრეული საბჭოეთის ფეოდალურ მამულში
ლექციის შესახებ
1920-1930 წწ. ბოლშევიკმა რევოლუციონერმა ნესტორ ლაკობამ, რომელსაც უპირობოდ „ჩააბარეს“ საბჭოთა აფხაზეთი, მძლავრი ადგილობრივი ეთნიკური „მანქანა“ აამუშავა და საბჭოთა პატრონაჟის პოლიტიკის გავლენიან კომპონენტად აქცია. ლაკობა და მისი თანაგუნდელები არაერთხელ გაასამართლეს როგორც პირდაპირი, ისე გადატანითი მნიშვნელობით. მათი საქმეების გამოსაძიებლად არაერთი კომისია შეიქმნა, დაიწერა ანგარიშები, ჩატარდა სასამართლოს სხდომები, რომლებზეც მათ ბრალი დასდეს თანამდებობრივი უფლებამოსილების ბოროტად გამოყენებაში – ნეპოტიზმში, თამბაქოს კორუფციულ წარმოებაში, სისხლიან შურისძიებაში, თანხების გაფლანგვაში, ფულის გამოძალვასა და სასამართლოს გარეშე სიკვდილით დასჯაში. ამგვარმა ბრალდებებმა პარტიის „გამობრძმედილი“ გამომძიებლებიც კი გააოგნა. თუმცა ლაკობა და მისი თანამზრახველები ახერხებდნენ პარტიის ძლევამოსილი მესვეურების მათ შეუცვლელობაში დარწმუნებას, სანამ სტალინური ტერორის აპოგეის პერიოდში ისინი საჯაროდ არ გაასამართლეს. პროექტის მიზანია, როგორც ლაკობას პირადი დოკუმენტების, ისე საქართველოსა და ამიერკავკასიის პარტიის და მაკონტროლებელი კომისიის არქივის დეტალური შესწავლის საფუძველზე, აფხაზეთში ლაკობასა და მისი გუნდის საქმიანობის მაგალითზე, შეისწავლოს მეურვისა და პროტეჟეს ურთიერთობის, ნაციონალური პოლიტიკისა და ფედერალიზმის ურთიერთგადაკვეთის საკითხები საბჭოთა კავშირის პერიფერიებში საბჭოთა იმპერიის შექმნის ადრეულ ეტაპზე.
მომხსენებლის შესახებ
ტიმოთი ბლაუველტი 2011 წლიდან ილიას სახელმწიფო უნივერსიტეტის საბჭოთა და პოსტსაბჭოთა კვლევების ასოცირებული პროფესორია, ხუთი წლით ადრე თბილისის სახელმწიფო უნივერსიტეტში საბჭოთა პოლიტიკურ ისტორიას ასწავლიდა. საქართველოში პირველად 1999 წელს სადოქტორო დისერტაციის კვლევისთვის (რომელიც 2001 წელს დაიცვა ბუფალოს ნიუ-ორკის სახელმწიფო უნივერსიტეტში) ჩამოვიდა და 2002-03 წლებში დაბრუნდა როგორც ფულბრაიტის მოწვეული პროფესორი. 2003 წლიდან იგი ამერიკული საბჭოების საერთაშორისო განათლებისთვის: ACTR / ACCELS ქვეყნის დირექტორია საქართველოში; გამოქვეყნებული აქვს მრავალი სტატია Ab Imperio-ში რუსული, საბჭოთა და კავკასიის პოლიტიკური ისტორიის, კლიენტელიზმის, ეროვნების პოლიტიკისა და ნაციონალიზმის შესახებ, ევროპა-აზიის, ასევე კომუნისტურ და პოსტკომუნისტურ კვლევებზე – ჟურნალ „კრიტიკაში“, ნაციონალიზმის კვლევების, ომისა და საზოგადოების, რევოლუციური რუსეთის შესახებ – ჟურნალში „ენა და სოციალური ფსიქოლოგია“ და ცენტრალური აზიის კვლევებში.
სამუშაო ენა: ინგლისური
დრო: 4 აგვისტო, 19:00 საათი
ადგილი: ილიას სახელმწიფო უნივერსიტეტის ფეისბუქგვერდი

ADS Georgia 2020 – Leavingstone
2020-08-07 17:46
ADS Georgia 2020-ის ბოლო მონაწილე იქნება კრეატიული სააგენტო Leavingstone.

Leavingstone ბაზარზე გამოჩნდა 2010 წლიდან. ამ მოკლე ხანში მან მოახერხა 100-ზემეტი საერთაშორისო ჯილდოს მოპოვება, მათ შორისაა: Cannes Lions, Eurobest, London international awards და სხვ. ლივინგსტონი ერთ-ერთი იმ სააგენტოთაგანია, რომელმაც საქართველო საერთაშორისო სარეკლამო რუკაზე მონიშნა.

აღსანიშნავია, რომ ჯილდოებს Leavingstone-მა საერთაშორისო სარეკლამოფესტივალის White Square 2020-ის ჯილდოებიც შემატა: ერთი ვერცხლი – „ტერაბოტინი”, Influencer Campaign და ერთი ბრინჯაო – „ცოდნას მივყავართთავისუფლებამდე”, Outdoor Ambient (იხილეთ სტატია – https://cutt.ly/4dDt8HN ).

2019 წელს განხორციელდა ცვლილებები როგორც ლივინგსტონის მენეჯმენტში, ასევე სააგენტოს სტრუქტურაში.

Leavingstone-ის ძირითადი მიმართულებებია: დიზაინი, ვებმობაილ დეველოპმენტი, ხელოვნური ინტელექტი, ციფრული მედია.

სააგენტო აქტიურად მონაწილეობს ACAG-ის მიერ დაგეგმილ პრინტკონკურსებშიც.

შეხვედრები გაიმართება ორ ნაწილად – ორშაბათსა და ხუთშაბათს. მომხსენებელი იქნება სააგენტოს ახალი აღმასრულებელი დირექტორი Folker Wrage.
თემების შესახებ ინფორმაცია მალე დაიდება ჩვენს გვერდზე.
დრო: 10, 13 აგვისტო, 16:00 საათი
ადგილი: სტუდენტურ საქმეთა დეპარტამენტის ფეისბუქის გვერდი
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).
#AdsGeorgia #ILIAUNI #DSA #ACAG #Ogilvy #Leavingstone

აკადემიური დისკუსია „აგვისტოს ომის გაკვეთილები“
2020-08-07 19:00
2008 წლის 8 აგვისტოს დაწყებულ რუსეთ-საქართველოს ომის თორმეტი წლისთავთან დაკავშირებით ილიას სახელმწიფო უნივერსიტეტი წარმოგიდგენთ აკადემიურ დისკუსიას „აგვისტოს ომის გაკვეთილები“.
დისკუსია წარიმართება ილიაუნის თანამედროვე საქართველოს ისტორიის სამაგისტრო პროგრამის ორგანიზებით.
მასში მონაწილეობას მიიღებენ:

როი ალისონი, ოქსფორდის უნივერსიტეტის პროფესორი

ავტორი სტატიებისა „რუსეთის აღმასვლა? მოსკოვის მიერ განხორციელებული „საქართველოსათვის მშვიდობის იძულების“ კამპანია“ და „რუსეთის სამხედრო ინტერვენცია საქართველოში: საერთაშორისო სამართალი, ნორმები და პოლიტიკური გათვლები“.

სტივენ ჯონსი, მაუნთ ჰოლიოკის კოლეჯის (აშშ) პროფესორი და ილიას სახელმწიფო უნივერსიტეტის სამაგისტრო პროგრამის – თანამედროვე საქართველოს ისტორია –თანახელმძღვანელი

ავტორი წიგნისა „საქართველოს ისტორია დამოუკიდებლობის გამოცხადების შემდეგ“.

რობერტ სერვისი, ოქსფორდის უნივერსიტეტის ემერიტუს პროფესორი და სტენფორდის უნივერსიტეტის ჰუვერის ინსტიტუტის უფროსი მკვლევარი

ავტორი წიგნისა „კრემლის ზამთარი: ვლადიმირ პუტინის მეორედ მოსვლა“.

რონალდ სუნი, მიჩიგანის უნივერსიტეტის პროფესორი, ილიას სახელმწიფო უნივერსიტეტის სამაგისტრო პროგრამის – თანამედროვე საქართველოს ისტორია –მოწვეული ლექტორი

ავტორი წიგნისა „ქართველი ერის ჩამოყალიბება“.
მოდერატორი: პროფესორი გიგა ზედანია, ილიას სახელმწიფო უნივერსიტეტის რექტორი
სამუშაო ენა: ინგლისური
დრო: 7 აგვისტო, 19:00 საათი
ადგილმდებარეობა: ილიას სახელმწიფო უნივერსიტეტის ფეისბუქის გვერდი

ADS Georgia 2020 - Advertising is dead - Folker Wrage
2020-08-10 16:00
ADS Georgia 2020-ის დასასრულს კრეატიული სააგენტო Leavingstone-ის ახალი აღმასრულებელი დირექტორი Folker Wrage ორ შეხვედრას გამართავს.
N1 თემა: Advertising is dead
Folker Wrage, კრეატიული სააგენტო „ლივინგსტონის“ ახალი დირექტორი,
25 წელზე მეტია საკომუნიკაცო სფეროში მუშაობს. თანამშრომლობდა ისეთ საერთაშორისო სააგენტოებთან, როგორებიცაა: McCann, Publicis, Ogilvy, Saatchi & Saatchi, Leo Burnett, Havas.
მუშაობდა გერმანიაში, აშშ-ში, თურქეთსა და შვეიცარიაში. რამდენიმე წლის წინ საკონსულტაციო და სარეკლამო სააგენტო Wrage/Antwort გახსნა. ფოლკერი საერთაშორისო სარეკლამო ფესტივალების, მათ შორის „კანის ლომების“, ხშირი სტუმარია. მას კარგად იცნობენ ქართული სარეკლამო ფესტივალის Ad Black Sea მონაწილეებიც – 2015 წლიდან მოყოლებული ფესტივალის ჟიურის პრეზიდენტია.
უკვე ოთხი წელია, ფოლკერი შთაბეჭდილებებს, ცოდნასა და გამოცდილებას უზიარებს ქართველ კრეატორებს შთამაგონებელი სემინარების, ვორკშოპებისა და პანელური დისკუსიების სახით.
სააგენტო „ლივინგსტონში“ ფოლკერ ვრაგე პირველად 2017 წლის შემოდგომაზე მიიწვიეს. ერთი თვის განმავლობაში ის გუნდს საკუთარ გამოცდილებას უზიარებდა და კრეატიული პროცესის მართვაში ეხმარებოდა.
შეხვედრის დრო: 10 აგვისტო, ორშაბათი, 16:00 საათი
სამუშაო ენა: ინგლისური
მეორე შეხვედრა გაიმართება 13 აგვისტოს. სასაუბრო თემის შესახებ ინფორმაციას წინასწარ გაგაცნობთ.
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).

ADS Georgia 2020 – Advertising is ALIVE – Folker Wrage
2020-08-13 16:00
ADS Georgia 2020-is ფარგლებში 13 ივლისს, 16:00 საათზე, Leavingstone-ის ახალი აღმასრულებელი დირექტორი Folker Wrage მეორე შეხვედრას გამართავს.
N2 თემა: Advertising is ALIVE
“So – are agencies really dying? Or are they simply just changing? Does it still make sense to start a career in advertising? Based on what we learned in the first session, we are going to talk about the pros and cons, the risks and opportunities. And less from a global perspective, but more on a national level. We will take a look at the Georgian market and its opportunities” –Folker Wrage
პირველი შეხვედრის ჩანაწერი: Advertising is DEAD – t.ly/pEYX
Folker Wrage, კრეატიული სააგენტო „ლივინგსტონის“ ახალი დირექტორი,
25 წელზე მეტია საკომუნიკაცო სფეროში მუშაობს. თანამშრომლობდა ისეთ საერთაშორისო სააგენტოებთან, როგორებიცაა: McCann, Publicis, Ogilvy, Saatchi & Saatchi, Leo Burnett, Havas.
მუშაობდა გერმანიაში, აშშ-ში, თურქეთსა და შვეიცარიაში. რამდენიმე წლის წინ საკონსულტაციო და სარეკლამო სააგენტო Wrage/Antwort გახსნა. ფოლკერი საერთაშორისო სარეკლამო ფესტივალების, მათ შორის „კანის ლომების“, ხშირი სტუმარია. მას კარგად იცნობენ ქართული სარეკლამო ფესტივალის Ad Black Sea მონაწილეებიც – 2015 წლიდან მოყოლებული ფესტივალის ჟიურის პრეზიდენტია.
შეხვედრის დრო: 13 აგვისტო, ორშაბათი, 16:00 საათი
სამუშაო ენა: ინგლისური
პროექტის შესახებ: t.ly/LsrF
Facebook ჯგუფი: t.ly/va9w
პროექტის პარტნიორია საქართველოს საკომუნიკაციო სააგენტოების ასოციაცია (ACAG).
#AdsGeorgia#ILIAUNI#DSA#ACAG#Leavingstone
